Det som gjør deg annerledes,
er det som gjør deg spesiell.
Jeg trenger at dere håper,
håper dere vil huske at dere alle kan være helter.
Det er ikke hvem jeg er under,
men det jeg gjør, som definerer meg.
Under denne masken er det mer enn kjøtt.
Under denne masken er det en idé.
Og ideer er skuddsikre.
Fra papir til piksler
har DC Comics klekket ut nye ideer i mer enn 80 år.
Hver generasjon av skapere har sitt eget synspunkt
og sin egen visjon for DCs ikoniske karakterer.
Vi spør ofte: Hvordan kan vi ta essensen av denne karakteren,
kjernen av denne karakteren,
men faktisk gjengi den på en måte som gjenspeiler verden vi lever i i dag?
Vi er ikke født gode eller dårlige.
Valgene du tar, bestemmer din skjebne.
Det som endrer seg, er ikke bare mytologien,
men hvordan historiene blir fortalt og hvem som får fortelle disse historiene.
Jeg gleder meg sånn til å se dere der ute.
Jeg har aldri sett så mange
sterke, vakre kvinner.
Dette kommer til å bli historisk.
Karakterene til DC er sære.
Og jeg elsker den særheten.
Verden trenger historier som viser oss hvem vi er
og former den vi ønsker å bli.
Men vil et stadig ekspanderende DC-univers
tøye dets ikoniske karakterer
forbi bristepunktet?
Akkurat nå står DC ved et veiskille.
Vi prøver å bygge for fremtiden
uten å gjøre fortiden en bjørnetjeneste.
Tegneserier gir oss en følelse av hva som er mulig.
De gir oss en følelse av våre bedre sider.
DENYS COWAN MEDSTIFTER, MILESTONE MEDIA
De gir oss en følelse av fremtiden.
Hvis tegneserier representerer fremtiden og ambisjonene for mange mennesker,
og svarte mennesker er utelatt,
er vi ikke en del av fremtiden,
og vi er ikke en del av noens ambisjoner.
Vi ønsket å være en del av det.
Og i så fall måtte vi gjøre det selv.
På 90-tallet var det mye svart bevissthet
på gang.
Og alt dette skapte en stemning i samfunnet,
i verden,
som ikke ble gjenspeilt i tegneserier i det hele tatt.
Tanken var å få en gruppe svarte skapere
til å lage noen karakterer,
slike som ikke hadde blitt sett i tegneserier før,
og virkelig fortelle historiene våre.
Men vi må filtrere det gjennom vår egen erfaring.
Den erfarne tegneren Denys Cowan,
sammeb med Dwayne McDuffie, Derek Dingle og Michael Davis
startet Milestone Media i 1991.
INNBLIKK I LANSERINGEN AV MILESTONE MEDIA
Og selv om de ikke manglet ideer,
trengte de en investor og distributør.
Den gangen kunne DC være en potensiell partner,
ettersom de sannsynligvis var mer åpne for det vi prøvde å gjøre,
og derfor gikk vi til DC i utgangspunktet.
MULTIETNISKE TEGNESERIER
SUPERHELTER SOM BEKJEMPER RASISME
Og det er usedvanlig sjelden
for et selskap som er det eldste og mest korporative selskapet...
PAUL LEVITZ FORLEGGER, DC COMICS 2002-2009
...å være uromomentet og innovatøren. Og det var vi.
BIG BANG VAR BARE BEGYNNELSEN...
Med DCs støtte,
hadde Milestone som mål å bli det første vellykkede tegneserieselskapet
eid av fargede skapere.
Karakterene deres snudde superhelt-arketyper på hodet.
Så istedenfor at et merkelig vesen fra en annen planet
krasjlander på jorden for å bli funnet av mamma og pappa Kent,
lot vi vesenet krasjlande på en jord som ble funnet av slaver.
Vi har afroamerikanske forfattere og tegnere
som skaper karakterer og snakker om livene deres og formidler noe...
DWAYNE MCDUFFIE MEDSTIFTER, MILESTONE MEDIA
...veldig personlig om seg selv gjennom disse superhelthistoriene.
Vi satte oss aldri fore å takle problemer.
Vi satte oss fore å fortelle gode historier.
Det var mange temaer
om politivold og raseforskjeller.
Folk forholdt seg ikke engang til det, mens vi var midt i det.
Det var et spekter av karakterer, et spekter av identiteter.
Mangfoldet i mangfoldet var så virkningsfullt.
Det handlet alltid om underholdning,
men det var aldri redd for å konfrontere folk og være ekte.
Da jeg vokste opp,
så jeg sjelden noen som så ut som meg
i tegneseriene jeg leste.
Og når de dukket opp,
var de nesten alltid enten skurker eller komiske medhjelpere.
GENE LUEN YANG FORFATTER, SUPERMAN SMASHES THE KLAN
De var aldri helten, nesten aldri.
Jeg samlet på de tidlige Milestone-tegneseriene.
Jeg satt igjen med følelsen av at hvem som helst kunne være en helt.
I deres kamper mot kjente superhelter,
klarte Milestones karakterer seg bra til å begynne med.
Men grunnleggerne møtte stadig motstand i den hovedsakelig hvite bransjen.
Vi møtte ledere i DC,
og disse markedsførings- og salgsfolkene reiste seg og sa
at de ikke kunne selge svarte tegneserier.
Den slags måtte vi forholde oss til hele tiden.
Så de som skulle hjelpe med å selge produktet,
syntes ikke produktet var verdt å selge.
Milestone-teamet måtte jobbe hardere
enn noe menneske burde behøve med noe.
De jobbet lidenskapelig og entusiastisk.
Milestone gjorde ting som endret hva tegneserier var,
og som nådde folk vi aldri hadde nådd før.
Idet nye ikoner trakk fans til tegneserier,
kom Tim Burtons Batman tilbake på kino.
Michael Keaton tok på seg hetten og kappen nok en gang,
sammen med en katteaktig Michelle Pfeiffer.
Jeg er Catwoman.
Hør meg brøle.
Inspirert av den økende interessen for den gåtefulle, kappekledde helten,
designet og ledet Bruce Timm en splitter ny animasjonsserie.
Han så for seg et mørkt og dystert Gotham,
ulikt alt annet på lørdag morgen.
Vi er bittesmå
Vi er tegnede
Vi er alle litt sprøe
Animasjon på lørdag morgen den gangen var:
"Det er tegneserier. Ikke glem at det er tegneserier."
Og du kan ikke behandle dem for brutalt
eller gjøre dem skumle.
Gjør dem litt morsomme og sånt.
Og det trengte vi ikke.
Det ble formidlet fra toppen og ned:
"Lag den Batman dere vil."
Vi visste hva vi ikke ønsket.
Vi ville ikke at serien skulle være som
alle andre eventyrserier på TV.
Vi ønsket at serien skulle appellere til barn,
fordi vi visste at de var vår primære målgruppe.
BRUCE TIMM - PRODUKSJONSLEDER, BATMAN: THE ANIMATED SERIES
Men vi ønsket en serie som vi selv ville se som voksne.
Da jeg så hva Bruce gjorde med tegningene,
med bildemanusene, og så animasjonen
og musikken som Shirley Walker la til,
og stemmene...
Det var en drøm som gikk i oppfyllelse.
Barn likte det.
Voksne likte det.
Tegneseriefans likte det.
Det var en av de sjeldne gangene du får jobbe med et team,
og alle treffer spikeren på hodet første gangen.
Serien omfattet Batmans klassiske forbrytergalleri,
men innførte også et nytt uromoment i Gotham...
Harley Quinn. Hyggelig å møte deg.
...Jokers spydige makker, Harley Quinn.
Harley Quinn fikk en veldig beskjeden start.
Jeg skrev en episode kalt "Joker's Favor".
Og jeg tenkte: "Ok, Joker må ha noen lakeier.
Kanskje et par bøller, og kanskje en jente."
Og mer tenkte jeg egentlig ikke over det.
Hør, hør!
Da jeg skapte karakteren,
tenkte jeg: "Hva om hun kan spøke,
og folk ler av henne, men ikke av Joker?"
Det er utrolig hva du finner i folks hanskerom.
Når du er med på å skape disse karakterene,
er du som et barn som leker i en sandkasse med felles leker.
Selv om jeg skapte karakteren,
fikk jeg bare leke meg med den en kort stund.
Når gothamittene hører navnet Harley Quinn,
vil jeg at de skal pisse på seg.
Jeg vil ha en smakebit av det.
Du vil ha en smak av...
Det er høy aldersgrense her inne.
Da prøver vi. La oss bare spille scenen en gang.
Du er midt i en blodig skuddveksling.
Jeg elsker vitenskap, for...
Vil du gjøre det helt oppriktig?
Jeg elsker vitenskap, for...
Jeg må nevne at det er en veldig voksen serie.
SKUESPILLER, HARLEY QUINN
Jeg vil ikke anbefale at små barn ser den.
Hvis du vil ha en voksenserie, vil du at det skal være Harley Quinn.
Tror du ikke jeg er kaotisk og gal og lager en masse rot?
Hun er så sær som det går an.
Jeg tilbringer mesteparten av tiden i boden med å skrike og banne,
noe som har vært veldig terapeutisk for meg.
Dra til... Jeg er opptatt med å reflektere!
Takk skal du ha.
Til å være så psykotisk, er hun ganske jordnær.
Og hun tar virkelig vare på gjengen sin.
-Hele denne scenen... -Ja.
Du trygler henne om å forstå deg
-og tro deg. -Ja.
Jeg elsker deg, Ive.
Det handler om hennes vekst som voksen og kvinne
og som en som har kontroll over sin egen skjebne
fordi hun stolte på Joker så lenge.
Det er sterk kvinnefrigjøring.
Hun er på en merkelig måte et godt eksempel.
Hun burde ikke drepe folk,
men hun er faktisk et godt eksempel fordi hun ønsker å klare seg selv.
Skal du drepe meg nå?
Nei, jeg vil ha deg i live
så jeg kan se ansiktsuttrykket ditt når jeg styrer denne byen.
Før DCs braksuksess med å utvikle karakterene,
snublet selskapet på slutten av 90-tallet.
Iceman kommer!
Superhelter ble til en parodi av seg selv.
Tegneseriesalget stagnerte etter at investorene trakk seg.
SUPERMAN-FANS MÅ TAKLE FORANDRING
Og Milestone Media la ned etter bare fire år...
MILESTONE I SORG
...og dets fall fikk bare en fotnote.
STÅLMANNENS SUPERIDENTITETSKRISE
Stilt overfor en midtlivskrise,
forsøkte DC å signere bransjens heteste talenter.
De tok først sikte på rockestjernetegneren Jim Lee
og hans selskap WildStorm.
Jeg begynte i DC i 1998.
JIM LEE KREATIV LEDER, DC
Det var da de kjøpte WildStorm.
En av grunnene til at jeg solgte selskapet,
var for å overlate forretningsfunksjonene
til folkene som jobbet i DC.
Da kunne jeg konsentrere meg om å tegne og lage tegneserier,
som er grunnen til at jeg begynte i bransjen i utgangspunktet.
At Jim Lee kom til DC
etter arbeidet han gjorde hos Marvel og å ha grunnlagt Image Comics...
MIKE CECCHINI REDAKTØR, DEN OF GEEK
...er omtrent like stort
som at Jack Kirby kom til DC fra Marvel på begynnelsen av 1970-tallet.
Han redefinerte historiefortelling i tegneserier
for en hel generasjon.
Ingen ville ha forventet at han skulle havne i DC,
og ikke bare i DC,
men som en som ledet selskapet inn i fremtiden.
Rundt årtusenskiftet
revitaliserte Jim Lees dynamiske og detaljerte tegninger DCs image
og definerte dets karakterer for det 21. århundre.
Som kreative,
forteller vi disse historiene fordi vi elsker karakterene,
og vi elsker historiefortelling.
Men vi vet også at historiefortelling er en fin måte
å håndtere vår egen angst eller frykt på,
og i vanskelige kriseperioder
har det vist seg gang på gang.
Jeg jobbet med en Wonder Woman-historie
der Joker hadde tatt kontroll over Air Force One
og krasjet den inn i Times Square.
PHIL JIMENEZ FORFATTER/TEGNER, WONDER WOMAN
Da heftet skulle trykkes, skjedde hendelsene 11. september.
Vi måtte veldig raskt trekke heftet tilbake.
Vi måtte endre den historien.
Wonder Woman reddet Times Square.
Og ikke minst var det en stor kamp på slutten
mellom Superman og Wonder Woman.
Og det endte på en side...
...der Superman falt sammen i Wonder Womans armer
idet han tenkte på alle dem han ikke kunne redde.
Og hun trøstet ham
og sa at vi skal klare det.
Og jeg husker at jeg hadde en stor krangel med sjefredaktøren om dette.
Han mente at Superman skulle være heroisk og mektig,
og at det var det nasjonen trengte.
Og jeg prøvde å forklare
at dette ene øyeblikket ikke ville redusere Superman på noe vis.
Men det var også et Wonder Woman-øyeblikk.
Det er dette hun gjør.
Den dag i dag...
...er jeg så glad jeg kjempet for det.
Og jeg tror DC tok den riktige beslutningen om å beholde det.
Da nasjonen ble offer for en terrorhandling,
vek superheltene for virkelige helter,
vanlige borgere som risikerte alt
for å gjenopprette folks tro på menneskeheten.
ENHET 18 NEW YORKS BRANNVESEN
De fleste tegneserieselskapene ønsket å gjøre noe
for å hjelpe ofrene og nødetatene.
DC bestemte seg for å lage et hefte.
Coveret er en hyllest til et klassisk DC-cover,
The Big All-American Comic Book,
en av de første årbøkene i tegneserier.
Og vi fikk inn
noen hundre tusen dollar for den gode saken
og laget noen historier som jeg tror har virkelig kraft og innvirkning.
AMERIKA UNDER BELEIRING
Jo mer kompleks verden blir,
og enten det er en ytre makt eller en indre strid...
GREG BERLANTI PRODUKSJONSLEDER, ARROWVERSE
...i landet, jo mer avhengige blir vi av disse karakterene.
De er de perfekte historiene som jeg tror
stiller spørsmål ved ting og utfordrer disse tingene,
men også minner oss på at
når alt kommer til alt, kan du overvinne disse utfordringene
og bli bedre av det.
En urolig verden etter 11. september
trengte en superhelt til å overvinne selve frykten.
Kjør.
En britisk regissør uten bakgrunn i tegneserier
sto for Dark Knights retur.
Så kommer Christopher Nolan med en film som heter Batman Begins,
da gjenskaping egentlig ikke var et ord
som ofte ble assosiert
med filmer og franchiser og alt annet.
Og tanken at de skulle fortelle Batmans opprinnelseshistorie igjen,
og fortelle den på en veldig detaljert måte,
føltes litt revolusjonerende.
Jeg var interessert i å ta tak i en superhelthistorie,
men behandle den på en realistisk måte og basere den i virkeligheten...
CHRISTOPHER NOLAN FILMREGISSØR, THE DARK KNIGHT TRILOGY
...riktignok en forsterket virkelighet,
men aldri se på det som en tegneseriefilm
eller bare en tegneseriefilm.
Kjør kameraene.
Lykke til, alle sammen.
Kjør.
Den andre delen av Nolans trilogi
gikk inn i karakterenes psykologi...
FORSIKTIG: EKTE KNIVER
...og forvandlet den kappekledde heltens erkefiende
til en fullverdig terrorist.
God aften, damer og herrer.
Jeg tror Joker er det logiske svaret på en karakter som Batman.
Hvorfor så alvorlig?
Delvis fordi Batman fremprovoserte den ekstreme oppførselen i Gotham.
Han tar på seg maske, hopper av bygninger og bekjemper kriminalitet.
Jeg vil ikke drepe deg.
Hva skulle jeg gjort uten deg?
Du utfyller meg.
Heath Ledgers opptreden ga ham en posthum Oscar-pris,
den første for en filmatisk fremstilling...
AKUTTEN
...av en tegneseriekarakter.
Folk spør meg: "Hvilken likte du best?"
Christopher Nolan laget etter min mening bare én film i tre akter.
PRODUKSJONSLEDER, DARK KNIGHT-TRILOGIEN
Den er vakkert strukturert på den måten.
Det Christopher Nolan gjorde, var å heve sjangeren
fra at folk bare sa: "Det var en god tegneseriefilm",
til endelig bare å si: "Det var en god film."
Christopher Nolans trilogi dominerte på kinoene,
og håvet inn nesten 2,5 milliarder dollar over hele verden.
Men suksessen la press på de nyansatte medutgiverne...
DC COMICS TRENGER EN HELT
...Jim Lee og Dan DiDioto om å redde den fallende tegneseriebransjen.
Folk pleide å si til meg: "Hvem anser du som konkurrenten?"
Og jeg sa: "Marvel er ikke konkurrenten."
DAN DIDIOCO MEDUTGIVER, DC COMICS 2010-2020
Jeg sa: "TV og film er konkurrenten."
Hvis de blir karakterenes autoriteter og stemmer,
blir det vi gjør, irrelevant.
For oppfinnsomme ideer
vendte DC seg til fansens favorittforfatter Geoff Johns
for hans dristige tolkning av en klassisk karakter fra 50-tallet,
Barry Allen som Flash.
Jeg måtte gjøre noe med opprinnelsen hans...
FORFATTER, FLASHPOINT
...fordi han aldri hadde hatt en moderne opprinnelse.
Så jeg utforsket tidsreiser
og å ha en kriminalforsker.
Moren deres ble drept. Faren havnet i fengsel for det.
Han var besatt av å finne ut hvem som gjorde det.
Og derfor hadde livet hans stått stille følelsesmessig.
Og han ble Flash
fordi han bare måtte gå videre.
Uansett hvilken tragedie som skjer, må man bare stå på videre.
Akkurat da jeg bestemte meg for den historien,
visste jeg at historien for Barry Allen måtte gå over to år.
Og den siste historien jeg ville fortelle, var Flashpoint,
hvor han drar tilbake i tid og redder moren og endrer historien.
Og det skulle bli denne sprø versjonen av DC-universet
som var overdrevent voldelig.
Og det så annerledes ut på grunn av denne endringen Barry gjorde.
Inspirert av Johns Flashpoint,
grep Lee og DiDio sjansen til å snu opp ned på hver eneste DC-historie.
De kom til meg og sa: "Vi skal starte DC-universet på nytt,
og vi vil bruke dette til å gjøre det."
Sannheten er at Flashpoint aldri var ment å gjøre det.
De hoppet liksom på det
fordi tiden var åpen
og vi ville endre alt.
DC relanserte universet med 52 nye titler,
et nikk til antallet jorder i multiverset.
Selskapet ga ut nye numre
på trykk og i digitale formater samtidig for første gang.
New 52 var en mulighet
til å nå en ny fanbase
og gjøre det mulig for alle å finne karakterene våre,
modernisere dem
og senke alderen deres,
slik at de ikke var våre fedres og bestefedres superhelter.
For å gjøre det så virkningsfullt,
måtte vi gjøre noe på en målestokk vi ikke hadde sett før.
Gå opp. Takk skal du ha.
Her i Midtown Manhattan
venter fans på utgivelsen av det nye nummer én
av The Justice League.
Jeg kom som New 52 -Supergirl.
Jeg er Black Canary.
På grunn av New 52,
var folk veldig begeistret for denne omstarten,
denne nye sjansen til å hoppe inn i dette nye universet
og lese om disse karakterene med et nytt perspektiv,
uten noe av den tidligere bagasjen.
Det er kult.
Vær så god.
Bare gå rundt den veien.
Rettferdig eller urettferdig,
har DC et rykte blant fans
for hele tiden å prøve å nullstille ting.
EN KRISE ER PÅ VEI FOR DCs NEW 52
Når det som får de største overskriftene, er ting som:
"Vi har nettopp startet hele linjen på nytt,
"og ikke bare med nye førsteutgaver, men med helt ny kontinuitet."
Det fungerte. Det fikk leserne inn i tegneseriebutikkene.
Men det var et visst segment av publikum
som følte seg litt forrådt av det også.
GRUNDY FORVIRRET AV DCs OMSTART
Jeg tror de ansvarlige vet hva de gjør,
og jeg håper at alt går bra.
Men det er en enorm risiko.
Vanligvis, når du er en fan, sier du: "Hvis jeg hadde ansvaret,
ville jeg gjort dette med karakterene,
dette er historiene jeg ville utforsket."
Og du tenker sånn selv.
Du tenker: "Pokker, hva kan vi gjøre med dette?"
Vi ønsket å vise respekt for fortiden.
Men samtidig ønsket vi å skape en ny fremtid.
Noe av målet var å gjøre DC litt kulere.
Vi må gjøre folk begeistret for det vi gjør nå,
ikke det de leste da de var barn.
Det var oppgaven,
og med New 52 var oppgaven fullført.
Og det satte fyr på bransjen.
I et forsøk på å utvide fanbasen,
viste DC vilje
til å ta enda større sjanser med karakterene sine
ved å utvikle universet i videospill.
Jeg hadde spilt videospill hele livet. Men jeg hadde ikke laget dem.
PAUL DINI VIDEOSPILLFORFATTER
Å skrive et videospill på størrelse med Arkham Asylum
var ekstremt krevende.
En engasjerende opplevelse for en passiv seer
er ikke det samme for en gamer.
Batman: Arkham- serien
blandet superheltfantasi med actioneventyr.
Spillerne opplevde friheten til å utforske en stor, åpen verden.
Den fordypningen førte rollespill til neste nivå.
Batman har ankommet. Ta ham, og kutt ham i to.
DC økte innsatsen
og slo seg sammen med en av de mest suksessrike
og kontroversielle videospill-franchisene,
Mortal Kombat.
Mortal Kombat er et hypervoldelig univers.
ED BOON - KREATIV LEDER, NETHERREALM STUDIOS
Og det er ikke DC.
En stor del av barndommen min var tegneserier og videospill.
Jeg ville aldri kappe hodet av Batman.
Jeg følte det var å gå over streken.
Men vi ville virkelig gjøre noe
som tøyde grensene med DC-karakterene.
Det kombinert med at hodet ikke dekker det,
så ser du hånden hans.
Ed Boon overtalte lederne til å la ham skape et voldelig DC-univers
i et kampspill i Mortal Kombat- stil kalt Injustice.
Så langt
hadde DC-historien Superman som speider.
Og vi ville virkelig stille spørsmålet:
"Hva om Superman ble ond?
Hva om Superman faktisk drepte?"
Det siste du vil gjøre, er bare å skape
det samme om og om igjen.
Det er en oppfatning av at disse karakterene er porselen.
Du kan ikke røre dem, du må sette dem på en hylle.
Ikke rør. De kan knuse. Du kan ødelegge dem.
Du kan ødelegge det ene og det andre.
Men det er de ikke. De er knallharde diamanter.
Så det betyr at du må ta sjanser. Du må prøve.
Vi følte at vi skar ut
vår egen del av multiverset.
Vi styrket virkelig videospill
som en måte å fortelle disse fantastiske historiene på.
For å glede spillere i alle aldre...
Er det en ny romdrakt?
...tok DC-LEGO-spill karakterene i motsatt retning.
De interaktive eventyrene ga fansen sjansen
til å være en hvilken som helst karakter,
uavhengig av rase, kjønn eller mote.
Nå spiller barn videospill
som sitt første møte med den fantasifulle verdenen...
JONATHAN SMITH PRODUKSJONSSJEF, TT GAMES
...sitt første møte med disse karakterene.
Å lese en historie betyr å leve ut historien med karakterene i fantasien.
Å spille historien gir spillerne, og spesielt unge spillere,
muligheten til å lage sin egen historie.
DCs videospill sådde ideer som blomstret andre steder.
Batman! Oi!
"Oi!" Ja, det kan jeg love deg.
Med direktør Diane Nelson ved roret,
byttet DC Comics navn til DC Entertainment
og forsøkte å utnytte karakterene mer aggressivt på tvers av alle medier.
Jeg elsker disse karakterene og disse historiene nok.
For meg bør de brukes der de kan,
for jeg vil se dem overalt.
Da superheltene var mer populære enn noensinne,
kjempet Marvel og DC om herredømmet på kino.
Men ingen av rivalene hadde ennå erobret TV fullt ut,
da DC henvendte seg til Greg Berlanti,
en produktiv dramaprodusent og livslang tegneseriefan.
Du hadde disse karakterene som var fra denne verden, men annerledes.
Og forskjellen var det
som holdt dem på avstand fra alle,
men det var også en del av heltemotet deres.
Og jeg var en homofil gutt i skapet.
Og de var vennene mine.
Jeg fikk kontakt med dem på den måten
og følte: "Dette er mennesker som har en hemmelighet."
Jeg var veldig ofte like interessert i aliaset deres
som i superheltkarakteren.
Berlantis første serie kom i 2012
og handlet om milliardæren Oliver Queen,
som bekjemper kriminalitet som aliaset Green Arrow,
dels Robin Hood, dels Batman.
Kjør!
Det føltes som om en mann tok hevn for en hel gruppe
som følte seg utenfor.
Vi sa at på slutten av første akt av pilotepisoden
ville vi se Green Arrow drepe en karakter.
Ingen kan få vite hemmeligheten min.
Og jeg tror det var så sjokkerende for publikum på den tiden
at det umiddelbart fikk folk til å innse
at de ikke visste hvor vi ville med historien.
Forhåpentligvis blir han en helt.
Jeg mente at borgerverneren også var kriminell.
Men jeg tror at hvem han enn er,
så er han villig til å ofre veldig mye for å hjelpe denne byens innbyggere.
Det gjør ham da til en helt, ikke sant?
Ved å bruke en karakter som ikke er en av de tre store,
kan du ha mye mer moro og være mye mer eksperimentell,
uten å være hemmet av forventningene
som følger med å være en mye større karakter.
Arrow tiltrakk seg en betydelig tilhengerskare.
Og etter bare to sesonger
fikk Berlanti oppgaven med å takle enda superhelt,
og utvidet DC TV-universet på et blunk.
De hadde prøvd en Flash-serie 20 år tidligere.
De kunne ikke gjengi karakterens evner godt nok
med teknologien de hadde på TV-nivå.
Tre, to, en. Kjør.
Vi ville gå inn i hastigheten hans
og få publikum til å føle hvordan det ville føles.
Og det minnet mest om den ilingen jeg følte som barn.
Etter hvert som flere serier kom, som Supergirl,
leverte alle en signaturblanding av følelser, humor og oppvisning.
Det jeg likte aller best med Supergirl,
kommer egentlig av mottoet hennes, som har vært der
gjennom tegneseriene og frem til nå...
MELISSA BENOIST SKUESPILLER, SUPERGIRL
..."Håp, hjelp og medfølelse med alle."
Jeg elsker vennligheten.
Og jeg elsker hvor opptatt hun er av å hjelpe mennesker
og gjøre noe godt.
Jorden har ikke bare én helt lenger.
Nå har den meg.
Den sammenkoblede TV-verdenen ble kjent som Arrowverse.
Det var det de gjorde med tegneseriene.
Vi bygde verdenen slik de trolig bygde verdenen i utgangspunktet,
og utvidet universene på den måten.
Jeg har alltid følt at tegneserier generelt
var mye mer egnet for TV enn for film,
siden de var episodiske.
Det føltes bare som om kunstformen virkelig passet.
Vi ble rett og slett imponert over ambisjonene de hadde
og hvordan de blåste liv i DC-universet.
De begynte å bygge på tegneseriene,
men gjorde sin egen historiefortelling.
Vi syntes det var litt synd at
de på en måte erstattet noe av målgruppen
som fulgte tegneserier, fordi de kunne få
det de ønsket ved å se disse TV-seriene.
Da DC-karakterene oversvømmet alt av underholdning,
bestemte selskapet seg for å flytte.
DC COMICS FORLATER GOTHAM OG DRAR TIL LOS ANGELES
Etter 80 år stengte DC Publishing kontorene i New York.
For noen markerte det slutten på en epoke.
Tegneseriene kommer og går. Det kommer nye folk.
Men følelsen alle her har hatt
fra dag én, har vært spektakulær.
Jeg vil takke dere alle for at dere er her
og er en del av denne siste dagen.
-Så... -Hør, hør.
Skål!
Det var hjerteskjærende. Og det var fysisk krevende.
Men personalet var enestående.
Vi prøver å fortsatt å utgi hefter hver måned.
Det er noe du må minne deg selv på med jevne mellomrom
når du jobber med tegneserier, at det er forretningsvirksomhet.
Man må tjene penger.
Direktøren for DC Entertainment, Diane Nelson,
sa avgjørelsen og oppsigelsene var det vanskeligste hun hadde gjort.
DCs flytting vestover gjorde det klart.
USAs første tegneserieselskap satset nå på Hollywood.
Den episke actionregissøren Zack Snyder presenterte en ambisiøs crossover-visjon
for et utvidet univers
i Batman v Superman, Dawn of Justice.
Bruce Wayne møter Clark Kent.
Jeg digger det.
Snyder gjeninnførte også en karakter som hadde vært borte siden 70-tallet.
Er hun sammen med deg?
Jeg trodde hun var sammen med deg.
Filmens utgivelse i 2016 falt sammen med Wonder Womans 75-årsjubileum.
Den høsten utnevnte FN henne til æresambassadør
for kvinners og jenters rettigheter.
Vi jobber med nye og ukonvensjonelle partnere
og danner kreative allianser
slik at vi kan nå et bredest mulig globalt publikum.
Men utmerkelsen utløste reaksjoner.
Vi syns ikke at en fiktiv tegneseriefigur
som har på seg noe som ser ut som...
CASS DURANT FN-ANSATT
...et Playboy- kanin-antrekk,
er det rette budskapet å sende til jenter,
eller gutter for den saks skyld,
om hva sterke kvinner er i verden.
Vi syns det er et giftig budskap å sende.
PROTESTER AVSLUTTER WONDER WOMANS KAMP FOR LIKESTILLING I FN
Kontroversen avskrekket ikke regissør Patty Jenkins,
som åpnet veien for Wonder Womans solofilmdebut.
I prosessen med å lage en Wonder Woman-film,
møter du motstand fra verden hele veien.
Bli her. Jeg går i forveien.
Jeg sliter hele tiden med min tro på menneskeheten...
PATTY JENKINS FILMREGISSØR, WONDER WOMAN
...som vi sikkert alle gjør, med samfunnskrisen vi opplever
på alle måter her i verden,
og ser krassheten og hatet
på nett og blant folk.
Men hva ville Wonder Woman gjort?
Pass deg i menneskenes verden, Diana.
De fortjener deg ikke.
Jeg kom i en situasjon der alle var veldig redde
for å gjøre henne tiltrekkende.
-Diana... -Hva gjør du?
Du er ikke korrekt påkledd.
Og jeg sa hele tiden: "Du ville ikke gjøre det mot Superman.
Du ville ikke gjøre det mot noen av disse andre karakterene.
Hvorfor gjør du det mot karakteren min?"
Kaller de dette en rustning i landet deres?
Det handler ikke om å ligge med henne. Det handler ikke om det.
Det handler om å gjøre henne til min drøm...
Hvis jeg kunne få alt på denne måten,
ville jeg også sett bra ut, akkurat som mennene ville gjort.
Jeg ville vært større og sterkere og kulere og høyere
og alle disse tingene som vi alle har.
Gå mot dem, og gå ned på kne,
se deg rundt, ser hva du gjør,
kom i stilling. Hold spenningen ved: Er jeg på linje?
Kommer det til å treffe? Er det et godt mål?
Ja, det er det. Fokuser på det du gjør.
Patty og jeg hadde faktisk mange kreative samtaler
om denne karakteren.
Hennes visjon for Diana var i tråd med min.
Wonder Woman, hun er alt.
GAL GADOT SKUESPILLER
Hun kan være sårbar og følsom,
og være sterk og rå og slåss.
Wonder Woman knuste det filmatiske taket
og ble historisk som den første superhelt-braksuksessen
med kvinnelig regissør og hovedrolle.
Alle kritikerne peker på den ene scenen
i ingenmannslandet der hun kommer opp av skyttergravene.
Det var det fysiske symbolet på styrke, handlefrihet
og å stå på sitt.
Jeg tror det kom i det rette kulturelle øyeblikket
og virkelig gjorde inntrykk på publikum over hele verden.
Wonder Woman kom ut
rett før et globalt opprør mot seksuell vold,
Me Too-bevegelsen.
Hei, hei, hå, hå, seksuell vold må gå.
-Jeg også. -Jeg også.
LYNDA CARTER SKUESPILLER
Hun er alltid relevant.
Hun vil være relevant på 2040-tallet
og på 2090-tallet.
Hun vil være relevant fordi hun er oss.
Et stjerneteam fulgte snart i november 2017.
Fra Flash til Aquaman,
ble enda flere superhelter med i det samme universet
i Justice League.
Jeg setter sammen et team av folk med spesielle evner.
Men etter en skuffende kinomottakelse
og løftet om streaming,
fikk filmskaper Zack Snyder sjansen til å realisere sin opprinnelige visjon
med en fire timer lang regissørversjon.
Noe av grunnen til at DC er et så globalt fenomen i dag,
er åpenbart media, filmene og TV-seriene.
Men jeg tror historiefortellingen
må forandre seg for å forbli relevant og moderne.
Historiefortellingen vår er på en måte spydspissen
for samfunnsendringer, når alt kommer til alt.
Da jeg opprinnelig presenterte The Other History of the DC Universe,
ante jeg ikke hva de ville synes om en revurdering...
JOHN RIDLEY - FORFATTER, THE OTHER HISTORY OF THE DC UNIVERSE
...en dekonstruksjon av DC-universet,
å se på det med hensyn til rase og representasjon
og virkelig ta øyeblikk som
ikke har tålt tidens tann.
I hans femdelte serie utgitt i 2020,
korrigerte Oscar-vinnende forfatter John Ridley
problematiske historier fra DCs fortid
og ga marginaliserte karakterer en røst.
Hvis vi ikke gjør alt vi kan
for å sørge for at fortellerrommet
er mer reflektert når vi drar enn når vi ankommer,
bygger vi egentlig ikke på den virkelige arven fra selskaper som DC.
Hvis du ser på folkene som forteller historier i universet i dag,
vil jeg påstå at det sannsynligvis er den mest mangfoldige gruppen skapere
universet noen gang har hatt.
Da den grafiske romanforfatteren Gene Luen Yang begynte i DC,
reiste han tilbake i tid
for å fortelle en moderne historie om rase i Amerika.
Raskere enn et prosjektil.
I 1946 gikk Superman-episoden "The Klan of the Fiery Cross" på radio,
en historie hvor Stålmannen forsvarer en kinesisk-amerikansk familie
mot en gruppe hettekledde rasister.
BARN! GÅ VEKK FRA VINDUET!
DE SER UT SOM SPØKELSER!
I Superman Smashes the Klan
tolket Yang radioklassikeren på nytt
gjennom den moderne linsen av en asiatisk familie
som hadde flyttet til Metropolis.
Temaene de snakket om i 1946 på radioprogrammet Superman,
gjorde fortsatt sterkt inntrykk.
ÉN RASE! ÉN FARGE! ÉN RELIGION!
Vi ønsket å bruke historien
som en måte å granske ting som foregikk i vår verden i dag.
Dere skal ikke erstatte oss.
CHARLOTTESVILLE I VIRGINIA
Jeg tror imidlertid at det er én av evnene DC Comics har.
Du kan snakke om nåtiden ved å reflektere over fortiden,
alt innenfor dette ene universet som er flere tiår gammelt.
S-EN ER ET GAMMELT SYMBOL FOR HÅP
Når jeg ser på barna mine, som er halvt koreanske,
ville jeg hate at de skulle føle seg flaue
eller ønske å distansere seg fra hvem de er.
Og jeg tror det er derfor det er viktig at innholdet vi lager,
historiefortellingen vi gjør,
virkelig løfter og viser frem hvor viktig det er å være annerledes,
hvorfor det er noe å feire
og hvordan det er en superkraft.
Hungeren etter ulike synspunkter
førte til relanseringen av Milestone Media i 2021,
nesten 30 år etter den banebrytende debuten.
MILESTONE ER TILBAKE INFINITE EDITION ZERO
Du må hele tiden fornye det du gjør.
Du må hele tiden blåse nytt liv i disse karakterene.
"Men vet du hva? La oss prøve dette. La oss prøve det.
La oss prøve dette. La oss holde det friskt."
MILESTONE-INITIATIVET
Sammen med to av de opprinnelige grunnleggerne,
hjalp Hollywood-tungvekter Reginald Hudlin
til med å gjenopplive selskapet.
Vi visste at vi ikke ville at det skulle være et nostalgiselskap.
Hvis vi skal være tro mot Milestones ånd,
kan vi ikke sitte fast i fortiden.
MEDEIER, MILESTONE MEDIA
Vi måtte ta disse karakterene og flytte dem
inn i det 21. århundre og tenke:
"Hva er nyskapende nå?"
Vi skal lage klassiske karakterer.
Vi skal lage originale karakterer.
Og vi skal være tro mot navnet Milestone Media.
MILESTONES ANIMASJONSFILM STÅR I SENTRUM HOS DC
Milestone er unektelig det viktigste svarte superhelt-universet.
FAST SKRIBENT, THE WASHINGTON POST
DC COMICS AVSLØRER NESTE FASE FOR MILESTONE
Jeg tror at hadde det vært mer press for å få de karakterene
inn i allmennhetens kollektive bevissthet,
ville de kanskje aldri ha blitt borte.
Vi var langt forut for vår tid. Da vi begynte å lage det materialet,
snakket vi om
ting folk begynner å snakke om nå.
SVARTE LIV BETYR NOE
Det er en god tid for oss å komme tilbake på,
og fortsette å stille disse spørsmålene
og fortsette å utforske disse temaene,
spesielt i lys av det som skjer i dag.
Det har vært en bevegelse blant fansen vår de siste årene
for å fjerne politikken fra tegneseriene vi produserer.
Det rare er at så mange av disse DC Comics-karakterene
var grunnleggende politiske fra begynnelsen.
NYE WONDER WOMAN
Det er ingen hemmelighet at DC Comics har ødelagt superhelter,
muligens for godt, folkens.
De fjernet Supermans patriotiske slagord "den amerikanske måten".
I stedet vil det bli erstattet med "og en bedre morgendag".
Hvorfor rote med noe som allerede har vært der så lenge?
DC COMICS KUTTER SUPERMANS "KJEMP FOR DEN AMERIKANSKE MÅTEN"
Hvis du vil lage en woke superhelt, lag en ny.
Jeg våknet i morges og fant ut at den nye Superman er bifil.
Endelig!
Uansett hva du ikke liker med tegneserier i dag, bare pust.
J.M. DEMATTEIS FORFATTER, JUSTICE LEAGUE UNLIMITED
Det vil endre seg i morgen, for det gjør det alltid.
Du må endre deg med samfunnet.
Får folk hetta fordi Supermans sønn er bifil?
Lever dere i dag?
Det gjenspeiler hvem vi er i dag.
Du kan ikke skrive historier som om det er 1966 for alltid,
eller som om det er 1986, for det er det ikke lenger.
Og verden er veldig annerledes.
Tegneseriefans er kompliserte.
Ingen fans er mer lidenskapelige, og ingen er vanskeligere å tilfredsstille.
Når jeg tenker på Watchmen, tenker jeg på hvor skeptisk jeg var,
for med Watchmen
mener fansen at den ikke bør røres.
Skepsisen blant fansen stakk dypt
da DC kunngjorde planene for en Watchmen- TV-serie.
Skaper Damon Lindelof, kjent for sci-fi-serien Lost,
ville oppdatere den elskede tegneserien for et moderne publikum.
Da jeg var 13 år gammel og leste Watchmen første gang...
DAMON LINDELOF PRODUKSJONSLEDER, WATCHMEN
...var det en religiøs opplevelse.
Den lærte meg alt jeg vet om historiefortelling.
Det originale Watchmen fant sted på 80-tallet, Reagan-årene.
RUSSERNE INVADERER AFGHANISTAN
Kjernefysisk angst var den rådende frykten på den tiden.
Så Damon sa: "Hvis jeg skal lage den, hva skal jeg snakke om?"
AKTIVT SETT
Istedenfor å gjenfortelle tegneseriene slik filmen fra 2009 gjorde,
skapte Lindelof og teamet hans en helt ny historiebue på ni episoder,
så vel som nye karakterer.
Hei, etterforsker.
Angela, ikke sant?
Skal jeg ikke vite hvem du er?
Jeg begynte å føle at jeg kunne ha en interessant måte å gjøre dette på,
som ville hedre originalen uten å kopiere den.
Et av spørsmålene Watchmen stiller, både originalen og vår versjon,
er: "Hvorfor tar du på deg maske?
"Hvorfor gjøre det?"
Hvor går grensen mellom en superhelt og en borgerverner og en politibetjent?
Masker redder liv.
Masker gjør menn grusomme.
Jeg tror ikke HBO eller DC eller Warner eller noen tenkte:
"Vi vil ta tegneserienes hellige gral,
som ikke nødvendigvis var kjent for sin svarthet,
og gjøre dette til
den mest dyptgripende diskusjonen om rase i superheltmediet."
Sir, jeg er fra FBI.
-Blir borgerrettighetene dine krenket? -De leste ikke rettighetene mine...
Ok, beklager. Jeg bare tullet. Jeg bryr meg ikke.
Vi vil at Watchmens Amerika skal føles kjent for folk.
Få dem ut!
Så hvis det var et problem i vårt 2019,
måtte det være et problem i deres 2019,
for hvis ikke, ville det ikke være gjenkjennelig.
Historien dreier seg om Angela Abar,
en etterforsker som kjemper mot politikorrupsjon og hvite terrorister
som den maskerte helten, Sister Night.
Jeg har nese for hvites overherredømme, og han lukter blekemiddel.
Hun er en superhelt uten superkrefter, men superferdigheter og en hjerne.
REGINA KING SKUESPILLER, WATCHMEN
Du har ikke superkrefter, og du redder situasjonen.
Er du ikke da enda mer super?
Året etter Sister Night
stormet en helt annen type heltinne tilbake på lerretet,
blottet for både superkrefter og fornuft.
Hei, gutter.
Harley utløser kaos.
MARGOT ROBBIE SKUESPILLER/PRODUSENT
Jeg tenker alltid på henne på den måten. Og jeg syns faktisk det er bedre
når hun ikke trenger å være ditt moralske sentrum
eller engang ditt følelsesmessige sentrum hele tiden,
for det gir henne mer spillerom til å oppføre seg
mer autentisk som seg selv.
Hva?
Veiledet av regissør Cathy Yan,
spikret Robbies opptreden i Birds of Prey
Harley Quinn som en av DCs heteste
og mest ustabile karakterer.
Jeg elsker Harley fordi hun er ren galskap.
Og er det ikke en del av oss...
JAMES GUNN FILMREGISSØR, THE SUICIDE SQUAD
...som bare vil gjøre hva vi vil i øyeblikket,
uansett hva det er?
Harleys enorme popularitet understreket antiheltenes appell
og bidro til å bane vei for James Gunns The Suicide Squad.
Den første lille sekvensen har jeg helt klar i hodet.
Vi begynner i kjelleren
og trekker oss tilbake fra henne når hun kommer ut med maskingeværet.
Og så går hun frem og skyter,
mens alle blomstene og enhjørningene kommer ut av henne.
Superhelter blir ofte presentert som guder og gudinner og sånt.
Men superheltene mine er ikke det.
Hei! Beklager at jeg er sein. Måtte bommelomme.
Takk for info.
Gi dem et forbanna blikk, som: "Kødder du med meg?
-Skjøt du forbi trynet mitt?" -Ja.
Superheltene mine er drittsekkene som er nødt
til å kompensere for guder og gudinner.
Han kaster virkelig polkadotter på folk.
The Suicide Squad var en super tegneserie.
Superheltfilmen ble den mest dominerende formen for filmatisk historiefortelling
på grunn av teknologi.
Vi ser superhelter gjøre ting på lerretet
som var akkurat det vi så dem gjøre i tegneseriene.
Og vi var i stand til å tro det.
Ja. Det blir trolig hoppklipp.
Hopp, hopp, hopp...
James er en svært visjonær regissør.
Du skjønner at omfanget av prosjektet blir massivt.
Og humoren hans er så bisarr og morsom.
Jo mer spesifikt noe er,
jo morsommere er det noen ganger.
Og humoren hans er utrolig rar og spesifikk.
Hånd.
Ja, det er hånden din, Nanaue. Bra.
Jeg forteller ganske stygge historier.
Men å finne noe i dem som er meningsfullt
eller hinter til tro på noe større,
det er veldig viktig for meg.
Og jeg tror det begrunner disse historiene mer fullstendig
å gi dem ekte følelser og ekte menneskelige konflikter.
The Suicide Squads antiheltensemble
sto i strid med den rettferdige treenigheten
og beviste at DCs enorme, stadig ekspanderende univers
kunne appellere til nesten hvem som helst.
Superhelter, superskurker, antihelter. For alle i verden...
DWAYNE JOHNSON SKUESPILLER, BLACK ADAM
...er det en DC-karakter som de kan kjenne seg igjen i.
Du har to valg.
Du kan være den som ødelegger verden,
eller du kan redde den.
Da jeg var barn, hadde en fyr som Black Adam
sin egen moralkodeks.
Og det betydde noe for meg.
BLACK ADAM NUMMER ÉN
Tegneserier er et fantastisk medium.
Du kan fortelle virkningsfulle historier om hva som helst.
Du trenger bare motet til å fortelle dem.
Det er et privilegium å fortelle disse historiene med disse karakterene.
Men du er også verge for dem en stund.
Det er alltid en utfordring å sørge for...
PAM LIFFORD - DIREKTØR, WARNER BROS. GLOBAL BRANDS AND EXPERIENCES
...at du utvikler deg uten å miste dem som fikk deg hit.
Så den balansen mellom
å gi nok til våre største fans,
og samtidig levere nok til å skape nye fans,
den nyansen er veldig vanskelig.
DC har bestått i mer enn 80 år
ved å ta sjanser og tøye grensene for historiefortelling.
Det er et ordtak i DC:
"Bladene er hjørnesteinen."
Vi lager tegneserier for tegneseriemarkedet.
Men vi vil finne på noe nytt og kult...
MARIE JAVINS SJEFREDAKTØR, DC COMICS
...som TV- og filmfolkene aldri har tenkt på.
Vi kan gjøre hva som helst. Vi har ikke et spesialeffektbudsjett.
Vår jobb er å finne på kule historier.
Og vi har så å si ingen grenser.
Det er hva vi enn kan tegne.
Særlig DC Comics
ble et sted hvor ideer kunne være frie og vokse ulikt noe annet sted.
Ideene som utvikles der nå,
kommer til å være ideene som erobrer verden
de neste 25, 100 eller 200 årene.
For hver generasjon skapere,
utvikler historiene de lager i ruter og i piksler,
DCs karaktergalleri.
Ja!
Men kjernen er den samme.
Evnen til å gjenopprette vår tro på menneskeheten
og løftet om uendelige muligheter.
Ja!
Alle trenger å gå tilbake til å være barn og lese tegneserier igjen,
og minne oss selv på hvorfor vi tiltrekkes av disse historiene.
Er det å ha makt for maktens skyld?
Eller er det å ha makt fordi vi tror at vi kan gjøre det rette?
Det er en grunn til at vi elsker superhelter.
De har uttrykt disse store idealene.
Og de inspirerer oss alle.
Når alt kommer til alt, tror jeg folk ser på karakterene våre
ikke bare som underholdning,
men som helter de ser opp til.
Vi er klar over rollen vi spiller og forskjellen vi kan gjøre.
Og vi står sammen om den oppgaven.
Tekst: Tommy Lund